นายกรัฐมนตรี กำชับทุกหน่วยงานเร่งแก้ปัญหาฝุ่นละออง พร้อมแนะนำประชาชนสวมหน้ากากก่อนออกจากบ้านก่อนเข้าพื้นที่เสี่ยง
นายกรัฐมนตรี กำชับทุกหน่วยงานเร่งแก้ปัญหาฝุ่นละออง พร้อมแนะนำประชาชนสวมหน้ากากก่อนออกจากบ้านก่อนเข้าพื้นที่เสี่ยงพลเอก ประยุทธ์ จันทร์โอชา นายกรัฐมนตรี กล่าวภายหลังนำคณะเข้าสักการะอนุสาวรีย์ครูบาศรีวิชัย นักบุญแห่งล้านนาในการลงพื้นที่ตรวจราชการจังหวัดเชียงใหม่ระหว่างการประชุมคณะรัฐมนตรีอย่างเป็นทางการนอกสถานที่ ถึงปัญหาค่าฝุ่นละอองในหลายพื้นที่ว่า ได้สั่งการไปยังหน่วยงานที่เกี่ยวข้องฉีดน้ำในพื้นที่ที่มีค่าฝุ่นละอองสูง ที่จะเป็นอันตรายกับประชาชนและให้สำรวจหาสาเหตุของปัญหา ขณะเดียวกันได้รณรงค์ให้ประชาชนสวมหน้ากากก่อนออกจากบ้านก่อนเข้าพื้นที่เสี่ยง พร้อมมอบให้กระทรวงทรัพยากรธรรมชาติและสิ่งแวดล้อม และกระทรวงมหาดไทย กรุงเทพมหานคร บูรณาการร่วมกัน ซึ่งขณะนี้มีการเตรียมความพร้อมทั้งหมดแล้ว โดยเน้นทำงานบูรณาการร่วมกันเพื่อดูแลสุขภาพของประชาชนส่วนการทำฝนหลวงนั้น นายกรัฐมนตรี กล่าวว่า ได้มีการวางแผนในการดำเนินการเพราะต้องใช้เวลาและต้องดูความชื้นในอากาศ ขณะที่ต้นตอของฝุ่นละอองที่เป็นพิษนั้น มาจากโรงงานอุตสาหกรรม การจราจร การเผาไร่นา ดังนั้นทุกคนจึงต้องช่วยกันแก้ปัญหาไปพร้อมกับรัฐบาล โดยเฉพาะการแก้ปัญหาระยะยาว